SL Uradni list Evropske unije C 88/7

Objava vloge v skladu s členom 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2007/C 88/02)

Ta objava podeljuje pravico do ugovora na predlagano registracijo v skladu s členom 7 Uredbe Sveta (ES) št. 510/2006. Izjave o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„SKALICKÝ TRDELNÍK“

ES št. SK/PGI/005/0489/09.08.2005

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Úrad priemyselného vlastníctva Slovenskej republiky Naslov: Švermu 43 SK-974 04 Banská Bystrica Telefon: (421-48) 430 02 53 Telefaks: (421-48) 430 04 03 E-naslov: joravcova@indprop.gov.sk

2. Vlagatelj:

Naziv: Skalický trdelník Naslov: Nám. slobody č. 10 SK-909 01 Skalica Telefon: (421-34) 664 83 36 Telefaks: (421-34) 664 42 10 E-naslov: kusnierova@mesto.skalica.sk Sestava: Proizvajalci/predelovalci ( X ) Drugi: ( )

3. Vrsta proizvoda:

Razred 2.4 – Kruh, fino pecivo, kolači, slaščice, piškoti in drugi pekovski izdelki

4. Specifikacija:

(povzetek zahtev v skladu s členom 4(2) Uredbe (ES) št. 510/2006)

4.1. Naziv: „Skalický trdelník“

4.2. Opis: Skalický trdelník je fin pekovski izdelek votle valjaste oblike z notranjim premerom 3-5 cm in zunanjim premerom 6-10 cm. Tradicionalno se pripravlja tako, da se vzhajano rahlo testo navije na valjar, imenovan „trdlo“. Ko je testo navito na valjar, se premaže s stepenim beljakom in posuje z nasekljanimi orehi, mandeljni ali mareličnimi jedrci, lahko pa tudi z njihovo mešanico. Nato se peče na žareči vročini, dokler ni zlatorumene barve; ko je pečen, se posuje s sladkorjem v prahu, zmešanim z vanilijevim sladkorjem.

Pecivu dajejo značilne čutilne lastnosti nasekljani oreški, marelična jedrca in vanilijev sladkor ter način peke.

„Skalický trdelník “se prodaja pakiran posamično, v dveh različnih težah. Osnovna teža je 500 g, na voljo pa je tudi v kosih po 250 g, pri čemer so osnovne zunanje in notranje mere enake. Zavit je v varovalno folijo, lahko pa je tudi položen v papirno embalažo. Na papirni embalaži je lahko natisnjen črnobel ali barven napis, ki vsebuje ime izdelka „Skalický trdelník“.

Značilnosti:

barva: znotraj rumena, zunaj zlatorjava;

tekstura: mehka, ne sme biti trda, drobljiva;

vonj in okus: slastna in prijetna, po pečenih nasekljanih oreških, mareličnih jedrcih in vaniliji; ne sme imeti ne vonja ne okusa po kvasu, postanem ali dimu;

sestava: recept za testo se med proizvajalci le malo razlikuje.

Testo, ki se največkrat uporablja, sestavljajo naslednje sestavine: polgroba pšenična moka, jajca, kvas, mleko, kristalni sladkor, aroma na osnovi etiloksihidrata (v nadaljnjem besedilu „aroma“), limonina lupina, sol, muškatni orešček, nasekljani orehi, mandeljni, marelična jedrca, svinjska mast, rastlinsko olje, maslo, sladkor v prahu in vanilijev sladkor.

4.3. Geografsko območje: „Skalický trdelník “izdelujejo na določenem območju Slovaške, ki ga omejujejo: na severu meja s Češko, na zahodu reka Morava, na jugu reka Myjava in na vzhodu reka Teplica od naselja Senica do meje s Češko.

4.4. Dokazilo o poreklu: Prepoznavnost izdelka zagotavlja navedba izdelovalca na embalaži ali oznaki, ki jo mora vsak izdelovalec pritrditi na izdelek. Poreklo posebnega geografskega območja zagotavlja mesto izdelave, ki leži znotraj natančno določenega geografskega območja, v katerem se „skalický trdelník “sme izdelovati.

4.5. Metoda pridobivanja: Uporabljene sestavine: za kilogram pšenične moke potrebujemo 5-8 jajc, kvas, mleko, kristalni sladkor, sol, muškatni orešček, aromo, limono, nasekljane orehe, mandeljne ali marelična jedrca ali njihovo mešanico, svinjsko mast, rastlinsko olje, maslo, vanilijev sladkor in sladkor v prahu.

Postopek priprave: iz kvasa, mleka in kristalnega sladkorja se pripravi kvasec, ki se nato zmeša s pšenično moko. Temu se doda kristalni sladkor, jajčne rumenjake in beljake, sol ter druge sestavine. Vse se zmeša v rahlo testo in pusti vzhajati na sobni temperaturi. Ko testo vzhaja, se razdeli na hlebčke po 250-500 g, iz katerih se oblikujejo svaljki. Ti vzhajajo, nakar se navijejo na namaščene lesene valjarje („trdla“), pritrjene na podstavek. Ko je svaljek navit na valjar, se premaže s stepenimi jajčnimi beljaki in posuje z mešanico nasekljanih oreškov ter peče nad žarečo vročino do zlatorumene barve, medtem pa se nenehno obrača in občasno premaže z maslom. Pečen „trdelník “se ohladi in posuje s sladkorjem v prahu, zmešanim z vanilijevim sladkorjem.

4.6. Povezava: „Skalický trdelník “se peče na valjarjih od začetka 19. stoletja in se še vedno pripravlja na isti način.

Konec 19. in na začetku 20. stoletja so ga začeli prodajati na sejmih.„Skalický trdelník “so začeli množičneje izdelovati šele sredi 20. stoletja; iz tega obdobja izvira tudi večina zapisov.

Po ustnem izročilu je recept za izdelavo trdelníka, ki je postal znan v Skalici in njeni okolici, sestavil kuhar grofa Jozefa Gvadányija, pesnika in pisatelja, ki je živel v Skalici od 1783 do 1801.

Najstarejši ohranjeni zapis o trdelníku je rokopis madžarskega pesnika Gyule Juhásza, ki je poučeval na gimnaziji v Skalici.„Skalický trdelník “omenja tudi Ferdinand Dúbravský v svoji knjigi iz leta 1921 z naslovom „Slobodné mesto so zriadeným magistrátom Uhorská Skalica “in številka regionalne revije „Jídelníček “iz leta 1977.

Vloga za registracijo geografske označbe „Skalický trdelník “temelji na slovesu izdelka, na tradiciji in na posebni kakovosti, značilnostih in obliki. „Skalický trdelník “je votle valjaste oblike, kar je neobičajno za slaščičarske in pekovske izdelke. Pripravlja se na poseben način, tako da se vzhajano testo navije na valjar, na katerem se nato speče. Peče se na žareči vročini, ki prihaja iz posode z žerjavico ali z žara, kar da pecivu poseben vonj in okus, med peko pa se neprestano obrača in občasno premaže z maslom.

4.7. Nadzorni organ:

Naziv: BEL/NOVAMANN International s. r. o., certifikacijski organ CERTEX, akreditiran v skladu z EN 45 011 Naslov: Továrenská 14 SK-815 71 Bratislava Telefon: (421-2) 50 21 32 68 Telefaks: (421-2) 50 21 32 44 E-naslov: —

Odobren s strani Ministrstva za kmetijstvo Republike Slovaške.

4.8. Označevanje: Izdelovalci „skalickýga trdelníka “smejo v skladu z omenjeno specifikacijo uporabljati ime „Skalický trdelník“, kadar označujejo, oglašujejo ali tržijo izdelek. Označbe, pritrjene na izdelek, morajo vsebovati:

poudarjeno ime izdelka „Skalický trdelník“;

podrobnosti o vrsti oreškov, s katerimi je bilo pecivo posuto (mešanica oreškov, orehi, mandeljni, marelična jedrca);

način peke (žerjavica, žareča vročina).